Wie se Geloofsbelydenis is die waarheid? | "Is en Wat Was en Wat Kom" – die onbekende karakter van Jesus Christus en Sy Woord
← 'n Nuwe hemel
God weet ALLES voor die tyd en bewerkstellig ALLES! →
Wie se Geloofsbelydenis is die waarheid?
Posted on Februarie 6, 2015	by 4windkoinonia
As hierdie woorde nie ten volle geglo en toegepas word in mens se lewe nie, kan mens nie die waarheid weet nie. Daar is voorwaar 'n absolute Waarheid, en alles buite hierdie Waarheid is leuens en bedrog. Jesus sê dat Hy hierdie absolute Waarheid is:
Jesus is die Woord en dit is die hele omvang wat "Waarheid" is:
Mense maak baie van hul sogenaamde "geloofsbelydenis" wat as pronkstukke in dokument-formaat onder mens se neus gedruk word as die valse profete nie weet watter kant toe nie. Maar hierdie "verklarings van geloof" wat aan 'n mens voorgehou word deur die afvalliges bevat net 'n klomp valse leerstellings wat dan verdoesel word met skrifverwysings wat bygevoeg is. Hierdie sogenaamde "geloofsbelydenisse" misbruik God se Woord deur sekere tekste te isoleer van die "hele inhoud" van die Woord en hierdie tekste dan te verdraai om hulle valse leerstellings te staaf. God noem dit geestelike hoerery:
Eseg 16:17 Daarby het jy jou versiersels [valse leerstellings] uit my goud en my silwer [my Woord] geneem wat Ek jou gegee het, en jy het vir jou beelde van manne [mensgemaakte denominasies met hul "geloofsbelydenisse"] gemaak en daarmee gehoereer.
Joël 3:5 Want julle het my silwer en my goud geneem en my kosbare skatte na julle tempels gebring.
As mens se geloofsbelydenis nie in die "hele inhoud" van God se Woord voorkom nie, dan hoereer jy met God se Woord en gebruik dit om mee handel te dryf:
Mense wat met God se Woord handel dryf soek mensgetalle en geld om hulle selfgenot te bevredig en te bevorder, en ook om hul eie "beelde" te verhef en te aanbid. Maar al hierdie torings en hoë mure wat mense bou om hul eie welluste en trots te bevredig, is van korte duur:
Jes 2:11-16 Die hoë oë van die mense sal verneder word, en die hoogheid van die manne neergebuig word; en die HERE alleen sal in dié dag verhewe wees. 12 Want 'n dag is daar vir die HERE van die leërskare oor al wat trots en hoog is, en oor al wat verhewe is, sodat dit verneder kan word; 13 en oor al die hoë en verhewe seders van die Líbanon en oor al die eikebome van Basan; 14 en oor al die hoë berge en oor al die verhewe heuwels; 15 en oor al die hoë torings en oor al die versterkte mure; 16 en oor al die skepe van Tarsis en oor al die kosbare pronkstukke.
Die "hele inhoud" van God se Woord is voorwaar die enigste ware geloofsbelydenis en kosbare pronkstuk van God, want ons sal verseker van elke woord daarin leef soos Jesus self gesê het:
Jesus het gesê dit is die enigste ware "geloofsbelydenis" wat elke mens moet hê en ons kan nie kies en keur watter woorde ons wil insluit en watter weglaat nie. Enige ander "geloofsbelydenis" is in ernstige gevaar en oortree die volgende woorde van Jesus:
Die "hele inhoud" van die Skrifte is ons enigste instrument waarmee ons valse profete en hul woorde (dit is hul geeste – woorde karwei geeste) mee kan toets:
Deur woorde word geeste getoets. Jesus sê net Sy woorde is die enigste gees wat Waarheid bring en met "die hele inhoud" is ons wapenrusting volledig:
Efes 6:11 Trek die volle wapenrusting van God aan, sodat julle staande kan bly teen die liste van die duiwel.
As iemand nie hierdie geloofsbelydenis of leer van Christus het nie, ontvang hom of haar nie in jou geestelike huis nie:
2Jn 1:10-11 As iemand na julle kom en hierdie leer nie bring nie, ontvang hom nie in die huis nie en groet hom nie. 11 Want die een wat hom groet, het gemeenskap aan sy bose werke.
Tit 3:10-11 Aan 'n man wat partyskap verwek, moet jy jou onttrek ná die eerste en tweede vermaning, 11 wetende dat so iemand op 'n verkeerde pad is en sonde doen en selfveroordeeld staan.